વાંકાનેર મામલતદાર કચેરીમાં હાલ કોઈ મામલતદારની નિમણૂક થયેલ ન હોય ઈન્ચાર્જ મામલતદારથી કામ થઈ રહ્યું છે કોઈ અધિકારીની સીધી દેખરેખ ન હોય મામલતદાર કચેરીના કર્મચારીઓની એક ટોળકી એટીવીટીની સરકારી ગાડી નંબર GJ 36 G 1915 લઈ બિન્દાસ હાઇવે પર ચેકિંગમાં નીકળે છે જેનો ઉદ્દેશ ગેરકાયદેસર ખનિજ વહન કરતાં ટ્રકો પકડી તેના ડ્રાઇવર ઉપર રોફ છાંટી અંદર ગાડીમાં મામલતદાર સાહેબ બેઠા છે જાવ તેને મળો તેમ કહી આ ટોળકી ગાડી માલિક સાથે વાત કરાવી ગાડીને ગેરકાયદેસર ખનિજ વહનનો દંડ કરી સરકારી તિજોરીને આવક કરવાને બદલે તોડ પાણી કરી પોતાના ખિસ્ચા ગરમ કરી રહ્યા છે.